Heroa flankulo

Heroa flankulo aŭ heroa akompananto, aŭ ankaŭ angle sidekick  en pluraj lingvoj, estas tipa rolulo en aventuraj kaj similaj rakontoj. La flankulo estas fidela kunulo kaj helpanto de la heroo (ĉefrolulo, protagonisto) en ties aventuroj.

Aŭskultante la klarigojn de la heroo, la flankulo (kaj tiel ankaŭ la leganto) ekscias ties pensojn, sen bezono de iu alia rakontanto. La leganto povas ofte identiĝi kun la flankulo, kaj tiel kun-travivi la aventurojn proksime kun la heroo. Foje la flankulo estas mem la rakontanto.

Flankulo povas havi karakterizon kiu kontrastas tiun de la heroo, ekzemple havas pli da muskolforto sed malpli da ruza intelekto ol tiu, aŭ provizas humuran elementon kiu balancas kontraŭ la seriozeco de la ĉefrolulo.

 Ekzemploj 
dekstra|eta|250px|Sanĉo Panzo lamentas la falon de sia mastro.
Kelkaj literaturaj herooj kun siaj flankuloj:
 Don Kiĥoto kun Sanĉo Panzo
 Sherlock Holmes kun doktoro Watson
 William de Baskerville kun Adson de Melk
 Robin Hood kun Little John
 Kara ben Nemsi kun Haĝi Halef Omar
 Robinson Crusoe kun Vendredo
 Frodo Baginzo kun Sam Gamĝi
 Harry Potter kun Ron kaj Hermione
 Pipi Ŝtrumpolonga kun Tommy kaj Annika

En bildliteraturo:
 Batman kun Robin
 Punanto kun Mikroĉipo
 Kapitano Ameriko kun Vintra Soldato  
 Asteriks kun Obeliks
 Tinĉjo kun Miluo kaj kapitano Haddock
 Lucky Luke kun Jolly Jumper

En kino:
 Luke Skywalker kun R2-D2 kaj C-3PO
 En porinfanaj filmoj de Walt Disney, la juna hero(in)o ofte havas iun beston kiel akompananton

Kategorio:Tipaj roluloj